NaiveNeuron/SloPal huggingface dataset:
Tabák, Romana, poslankyňa NR SR (2023-06-21):
Ďakujem veľmi pekne za slovo. Pán Dostál, ja by som aj na vás reagovala, ale absolútne mi za to nestojíte. Ale viete, čo by som vám povedala, že kde ste bol vtedy, keď váš klub, pani Cigániková s pánom Žiakom tu stáli a držali vlajku, ukrajinskú, naopak. Ani nevedia, ako sa drží ukrajinská vlajka, ako má vyzerať. To bolo, to bolo okej, nie? Dobre, ale ešte sa vrátim naspäť. Pani Marcinková, pre mňa bolo zaväzujúce odporučenie a stanovisko ministerstva spravodlivosti a by som ešte chcela podotknúť jednu vec. Ja ako matka trojročného syna, čo žiť budem, budem bojovať za naše deti a chrániť ich, lebo vy ste typ političky, ktorá bude v budúcnosti presadzovať, čo sa na nás už tlačí zo západu. Ja vám poviem, že jedno video, ktoré koluje po internete, kde učiteľka sedí s deťmi, s malými deťmi a sa ich pýta: „Are you boy? Are you girl? Are you just a kid?“ Táto učiteľka dáva deťom, aby si vybrali, či sa cítia ako chlapec, ako dievča, alebo ako dieťa. Toto vy presadzujete. A pamätajte si, ak ľúbime naše deti, tak im nedovolíme všetko, aby sme dávali malým deťom v škôlke, a tá učiteľka držala takého plyšáka, hovorí: „Ja som, ja nemám vlastne pohlavie, “ ešte toto povedala tým deťom. A na tú, na toho malého macíka: „He´s just a kid" , to je iba dieťa. A ty, ty si môžeš vybrať, si dievča, chlapec alebo, alebo dieťa. Proti tomuto budem doživotne bojovať a nie nadarmo mám... (Prerušenie vystúpenia časomerom.)
Bugár, Béla, podpredseda NR SR (2011-02-08):
Prosím, nevyrušujte pána poslanca.
Grendel, Gábor, podpredseda NR SR (2023-02-02):
Ďakujem pekne. Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nikto. Vyhlasujem rozpravu za skončenú. Želá si záverečné slovo pán navrhovateľ? Nie. Pán spravodajca takisto nie. Prerušujem rokovanie o tomto bode programu. Pokračujeme prvým čítaním o vládnom návrhu zákona, ktorým sa mení a dopĺňa zákon č. 85/1990 o petičnom práve v znení neskorších predpisov a ktorým sa mení zákon č. 253/1998 o hlásení pobytu občanov Slovenskej republiky a registri obyvateľov Slovenskej republiky v znení neskorších predpisov. Vládny návrh zákona má parlamentnú tlač 1356, návrh na jeho pridelenie na prerokovanie výborom je v rozhodnutí č. 1425. Nech sa páči, pán podpredseda vlády, prosím, aby ste vládny návrh zákona uviedli. (Rokovanie o vládnom návrhu zákona, ktorým sa mení a dopĺňa zákon č. 85/1990 Zb. o petičnom práve v znení neskorších predpisov a ktorým sa mení zákon č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení neskorších predpisov , tlač 1356.)
Laššáková, Jana, poslankyňa NR SR (2011-07-12):
Ďakujem pekne za slovo. Ja chcem len krátko zareagovať na vystúpenie pána poslanca. Trošku ma zamrzelo, keď kritizoval, že za vlády Roberta Fica sa Centrá právnej pomoci museli triasť o svoje stoličky, teda zamestnanci centier. Chcem povedať, že to vôbec nie je pravda, lebo za predchádzajúcej vlády sa práve centrá právnej pomoci rozširovali a rozširovali sa aj do menších miest, aby tá spravodlivosť bola poskytnutá všetkým. Takže, naozaj, už si nekopte do predchádzajúcej vlády, kedy sa vám zachce. Ďakujem.
Blanár, Juraj, podpredseda NR SR (2023-03-22):
Vyhlasujem rozpravu za uzavretú. Zrejme pán navrhovateľ nemá záujem o záverečné slovo, keďže teraz vystúpil. Poprosím pána spravodajcu o záverečné slovo.
E. Kolesár, poslanec: (2002-12-09):
Na voľbu člena Rady pre vysielanie a retransmisiu je potrebný súhlas nadpolovičnej väčšiny prítomných poslancov. Overovatelia  konštatujú, že v tajnom hlasovaní nebol zvolený člen Rady pre vysielanie a retransmisiu. Ďakujem za pozornosť.
Hlina, Alojz, poslanec NR SR (2015-06-17):
Ďakujem veľmi pekne. Vážený pán predseda, vážené kolegyne, kolegovia, aj som rozmýšľal, či áno, či nie, ale tak spontánne, možno je to aj dobrá príležitosť k niektorým skutočnostiam sa vyjadriť, že sú veci medzi nebom a zemou, ktoré sa niekedy ťažko nazývajú, ale sú medzi nami a ja nehovorím, že tomu verím, ale verím, že keď nejaký človek urobí niečo dobre, tak plus-mínus niekedy by sa to mohlo aj vrátiť, teda nie vždy to platí absolútne, ale verím, že by to mohlo byť, teda že minimálne si vylepšuje nejakú karmu, čiže urobiť niečo, čo neni z toho absolútny benefit hneď okamžite a možno niekedy. My sme, už asi 10 rokov, ak nie viac, dávame v prevádzkach, ktoré som vytvoril za, keď príde darca, tak dostane u nás obed a dakedy sme dávali fľašu vína zadarmo, tak chodili študenti normálne v autobusoch, tak sme to museli upraviť, že sme to upravili na obed a pohár vína zadarmo, a sú to tisíce a za to obdobie už možno desiatky tisíc ľudí. Len chcem upozorniť na jednu takú aj zvláštnu vec, že v tejto krajine, čoho sme svedkom, že v určitý moment, a nevedel som to ani, kde to komu povedať, ako keby tí ľudia mali pocit, že my sme to povinní robiť. Niekedy ako keby, niekto si dokonca myslel, že my berieme na to nejaké dotácie a že sme povinní to robiť, a potom bolo, že a prečo ste teda navarili to, keď oni mali chuť na rezeň. Naozaj a to vám už potom aj zvážite, že či to vôbec má zmysel, alebo nemá. Aj sa nám stala jedna skutočnosť, že jedna slečna, ktorá bola u nás druhý deň na zácviku, tak urobila chybu pri jednej slečne, ktorá ukazovala to potvrdenie, že bola, a obrátilo sa nám to úplne obludným spôsobom, že čo sme, kto sme. Aj to zamrzí, aj som si vtedy posteskol, že či z tých tisícov ľudí sa nenájde niekto, kto povie, však to robia, plnia to. No prečo to hovorím. Pretože naozaj sa dá nejakým spôsobom pomôcť, a keď sa dá, tak treba pomôcť, a aby sme sa nedožili aj my chvíle, kde to budeme potrebovať, a niekedy možno tá chvíľa nastane. Čiže ak sa javí toto ako návrh, verím, že kolega Kadúc niekedy sa mu nie vždy zadarí, ale možno v tomto prípade sa mu zadarilo, že našiel naozaj návrh, ktorý by mohol pomôcť v tejto veci, tak by to bolo dobré. (Reakcia z pléna.) A nie vždy sa zadarí (povedané so smiechom), ale tak v tomto prípade sa možno zadarilo. Takže chcem vyjadriť podporu tomuto návrhu, naozaj treba hľadať mechanizmy aj v sebe, ale, ale znova by sme nenachádzali riešenie vo všetkom, že z tohto štátu, lebo ja neviem, teda tu sú ministri. Včera tu sedel jeden minister, pán Mikloš, to by ste neverili, tu pre tých ľudí 100 mil. nie je peniaz, to proste oni rozhadzujú jak, to normálne človek žasne, žasne, že kde oni tie peniaze berú, hej, že proste, a to chcem tým povedať, že naozaj nie vždy je to o tom, že tento štát a štát a štát a štát a štát by mal, štát by mal... Aj my by sme mali, ak môžeme. Ak môžeme, tak by sme tiež trošku mali a s týmto návrhom sa stotožňujem. Ďakujem pekne.
Figeľ, Ján, podpredseda NR SR (2012-10-19):
S reakciou na faktické poznámky, nech sa páči, pán poslanec Štefanec.
Glváč, Martin, podpredseda NR SR (2016-06-14):
Ďakujem, s faktickými poznámkami traja páni poslanci. Ukončujem možnosť sa prihlásiť s faktickými poznámkami. Nech sa páči, pán poslanec Osuský.
B. Bugár, podpredseda NR SR: (2004-04-29):
Otváram rozpravu o tomto bode programu a pýtam sa, či sa hlási niekto ústne do rozpravy. Pani predsedníčka ako jediná. Končím možnosť sa prihlásiť ústne do rozpravy. Pani predsedníčka, nech sa páči. M. Beňová, poslankyňa: Ďakujem veľmi pekne, pán predsedajúci. Ctené kolegyne, vážení kolegovia, dovoľte mi, prosím, aby som sa touto cestou oficiálne poďakovala všetkým kolegyniam a kolegom, o chvíľu už bývalým členkám a členom Výboru Národnej rady Slovenskej republiky pre európsku integráciu. Pani poslankyne a páni poslanci, ďakujem vám za to, že sa nám spoločne podarilo naplniť v tomto volebnom období cieľ, ktorým bola integrácia Slovenskej republiky do Európskej únie. Vašou prácou, postojmi a angažovanosťou ste prispeli k naplneniu tohto cieľa. Verím, že naša vzájomná spolupráca vo výbore pre európsku integráciu bola aj z vašej strany hodnotená ako korektná, slušná, vecná a vzájomne rešpektovateľná. Dovoľujem si vysloviť presvedčenie, že výbor pre európsku integráciu v rámci svojich možností a kompetencií naplnil svoje poslanie a že sa za výsledkami našej spoločnej práce budeme môcť kedykoľvek v budúcnosti s primeranou hrdosťou obrátiť a prezentovať sa nimi. Vážený pán predsedajúci, ctené kolegyne, vážení kolegovia, z formálneho hľadiska dnes uzatvoríme jednu kapitolu. Čaká nás však nie oddych, ale ďalšia práca. Želám všetkým vám, ale aj občanom Slovenskej republiky aj do budúcnosti správne a zodpovedné rozhodnutia. Ešte raz ďakujem za spoluprácu. (Potlesk.)
Hlina, Alojz, poslanec NR SR (2014-06-26):
Vážená pani predsedajúca, vážené kolegyne, kolegovia, vzhľadom k tomu, že sme dneska schválili naozaj štátnický zákon o ambrózii palinolistej, kde v spoločnej správe sa premietla aj tá zmena, ktorú ja navrhujem, čiže v zásade je bezpredmetné o tomto návrhu zákona rokovať. Takže ho sťahujem.
Laurenčík, Milan, podpredseda NR SR (2021-05-10):
Na vaše vystúpenie evidujem šesť faktických poznámok. Končím možnosť prihlásiť sa. Ako prvá pani poslankyňa Jana Vaľová, nech sa páči.
Kollár, Boris, predseda NR SR (2023-06-22):
Pani Maje... vystúpi teraz s faktickou pani Majorová Garstková, nech sa páči.
Viskupič, Marián, poslanec NR SR (2019-09-25):
Ďakujem za slovo, pán predsedajúci. V zlúčenej rozprave k tomuto bodu nikto nevystúpil, hlasovať budeme teda osobitne. Prosím, pán predsedajúci, dajte, aby sme, daj..., pán predsedajúci, aby sme dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Danko, Andrej, predseda NR SR (2019-05-14):
S reakciou na faktické poslanec Blaha.
Kaník, Ľudovít, poslanec NR SR (2014-11-09):
Ďakujem. Veľmi oceňujem tento príspevok, lebo z hľadiska toho zadelenia je veľmi presný. Áno, absolútne s tebou, Martin, súhlasím, tu čoraz viac nám silnie v spoločnosti prúd a asi je, možno by som povedal, aj najsilnejší dneska z hľadiska tej mladej generácie, kde je v princípe absolútne jedno, akou ideológiou sa formálne zakryjem. Dôležité je, aby mi to prinieslo príležitosť s následným prospechom. A voči tomu nie je imúnny nikto, žiaľbohu, musím povedať. Samozrejme, vždy sú najzaujímavejším miestom pôsobenia takýchto ľudí strany, ktoré sú pri moci. To znamená v súčasnosti SMER alebo ktoré zároveň sú najsilnejšie. Ale nebol by som si dneska, ako nemohol by som povedať, že nemôžeme ich nájsť kdekoľvek, takýchto ľudí. Takže treba si, dobre, že si to správne popísal. A treba naozaj dávať si pozor, aby sme neskĺzli, aby sme vedeli odhaľovať takýto spôsob myslenia, pretože naozaj je nebezpečný. Keď nestojíme na nejakých princípoch, hodnotách, ideách, tak potom sa vytráca morálka, vytráca sa mravnosť, vytráca sa čokoľvek, čo robí slušnú spoločnosť slušnou spoločnosťou.
Podmanický, Ján, poslanec NR SR (2020-12-03):
Pán poslanec, dnes máme v ústave v čl. 39 ods. 3 takýto text: „Vek potrebný na vznik nároku na primerané hmotné zabezpečenie v starobe nesmie presiahnuť 64 rokov. Žena má právo na primerané zníženie maximálneho veku potrebného na vznik nároku na primerané hmotné zabezpečenie v starobe. O šesť mesiacov, ak vychovala jedno dieťa, dvanásť mesiacov, ak vychovala dve deti, osemnásť mesiacov, ak vychovala tri a viac detí.“ Vy idete toto ustanovenie zákona Ústavy Slovenskej republiky vyhodiť z ústavy. Ťažko sa toto ustanovenie rodilo. Hlasovali za to aj vaši poslanci zo SME RODINA na čele s pánom predsedom parlamentu Borisom Kollárom a súčasným ministrom pánom Krajniakom. Vy ste mali byť tá garancia toho, že v tejto vláde sa tieto opatrenia rušiť nebudú. Vy idete vyhodiť toto jasné ustanovenie, kde sú stanovené aj roky a idete ho nahradiť nijako nešpecifikovaným veľmi všeobecným ustanovením, že niekedy ľudia budú mať nejaký nárok, ktorý ustanoví zákon. Veď preto sa dávalo toto ustanovenie do ústavy, aby ho nemohol hocikto vymeniť. Ale nikto podľa mňa ani v päte nepredpokladal, že vy, ktorí ste hlasovali za to, aby sa takéto ustanovenie dostalo do ústavy, vy budete nositeľmi jeho vyhodenia z ústavy. Pán poslanec, prosím vás, stiahnite tento návrh. Nerobte to. Toto vás zničí. Toto vám ľudia neodpustia. Ak schválite túto zmenu ústavy, nedostanete sa do parlamentu. Nedostanete sa do parlamentu, toto vám ľudia neodpustia, pán poslanec. Nerobte to, ja vás varujem, nestaňte sa nositelia likvidácie sociálnych istôt, ktoré ste mali chrániť v tejto vláde a vy ste nositeľmi ich likvidácie. Spamätajte sa, pán poslanec, robíte obrovskú, obrovskú chybu. Stávate sa len nástrojom iných síl v tejto vláde.
B. Bugár, podpredseda NR SR: (2003-12-04):
(Hlasovanie.) Prítomných 131, za 77, proti 39, zdržali sa hlasovania 15. Konštatujem, že aj bod 23 sme schválili.
Šipoš, Michal, poslanec NR SR (2024-01-19):
Ďakujem pekne za slovo. Pán Hargaš, veľmi dobré vystúpenie, také živé, trošku to možno prebralo niektorých poslancov, niektorí naďalej si idú svoje, nepočúvajú, len tu sedia poctivo, čumia do tabletov. Ale tak na to sme si už zvykli. My musíme, samozrejme, že stále pripomínať argumenty a dávať im jednoducho, dávať im to, čo oni neradi počujú a každý z vás, ktorý vystúpil, tak si myslím, že aj vy, pán Hargaš, dávate jednoducho argumenty. A pýtali ste sa aj poslancov, ktorí tu boli a sú tu ešte niektorí v pléne, nejaký ten zostatok, traja, niekedy štyria, niekedy piati, že či oni to už tým svojim voličom, susedom, rodinám vysvetlili, že vlastne čo tu idú páchať. A je veľmi dobré, aby sme sa týchto poslancov pýtali, či to oni vedia, že čo sa tu ide udiať alebo že za čo idú hlasovať. Lebo u Kaliňáka, Fica, Gašpara to je jasné, oni potrebujú to presadiť za každú cenu a prevalcovať to, predupať to, ale niektorí poslanci podľa mňa ani netušili, že do čoho vlastne ich chcú vtiahnuť títo ich lídri, predsedovia strán. No a podľa mňa je fajn, aby keď teda nestačia argumenty, tak by bolo fajn, aby si uvedomili, či toto chcú pre svoje okolie, pre svojich susedov, kamarátov, rodiny, deti. Toto je veľmi dôležité, aby sa nad tým aspoň možno zamysleli, lebo potom nebudú môcť hovoriť, že jednoducho nevedeli alebo nemali argumenty, alebo nebol čas. No a vy ste zabudli na jednu kolegynku, tak mi to bolo tak ľúto, že by neostala sama, pani poslankyňa Plevíková Zuzana z Hôrky nad Váhom, 2 379 voličov. Verím, že aj ona sa opýta svojich voličov, či toto je podľa nich v poriadku.
Hort, Milan, podpredseda NR SR (2010-12-08):
Ďakujem. Spravodajcom alebo spravodajkyňou k tomuto návrhu zákona je pani poslankyňa Jana Dubovcová, ktorú určil ústavnoprávny výbor a teraz ju žiadam, aby nás informovala o výsledku rokovania výborov a aby odôvodnila návrh a stanovisko gestorského výboru. Bavíme sa o tlači 107. Pani spravodajkyňa, poprosím prečítať podstatné časti spoločnej správy, nech sa páči.
Dubovcová, Jana, poslankyňa NR SR (2010-10-19):
Pán predsedajúci, prosím vás, aby ste dali hlasovať o procedurálnom návrhu poslanca Madeja, ktorým navrhuje, aby návrh zákona bol vrátený vláde na dopracovanie.
Žiga, Peter, podpredseda NR SR (2024-04-18):
Budeme pokračovať v druhom čítaní o vládnom návrhu zákona o centrálnom informačnom systéme štátnej služby, zákon č. 55/2017. Skončili sme pred hlasovaním v bode, že skončila písomná rozprava, preto sa pýtam, či sa chce niekto prihlásiť do rozpravy ústne. Končím možnosť prihlásiť sa do rozpravy ústne. Jeden pán poslanec, pán poslanec Hargaš z Progresívneho Slovenska. Nech sa páči. (Pokračovanie rokovania v druhom čítaní o vládnom návrhu zákona o centrálnom informačnom systéme štátnej služby a o zmene a doplnení zákona č. 55/2017 Z. z. o štátnej službe a o zmene a doplnení niektorých zákonov v znení neskorších predpisov , tlač 141.)
Šeliga, Juraj, podpredseda NR SR (2021-03-18):
Ďakujem pekne, pán podpredseda. Vzhľadom na čas, tým, že ďalšia otázka by bola určite na dlhšie ako na dve minúty, si dovoľujem ukončiť hodinu otázok. Samozrejme, tí, ktorí ste sa nedostali na rad so svojimi otázkami v zmysle rokovacieho poriadku, dostanete odpovede na otázky. Ak ste ich náhodou nedostali, tu mi avizoval jeden kolega, prosím, pánovi podpredsedovi Grendelovi to treba nahlásiť. On to sprocesuje. Ďakujem pekne. Pani poslankyňa Žitňanská má procedurálny návrh. Nech sa páči.
Hatráková, Katarína, poslankyňa NR SR (2020-11-24):
Ďakujem. Pán predsedajúci, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre zdravotníctvo, ktorý bude súčasne gestorským výborom, a aby určené výbory prerokovali vládny návrh zákona v termíne ihneď.
P. Paška, predseda NR SR: (2010-04-27):
Poslanec, pán poslanec Ján Čech uvedie hlasovanie. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení zákon č. 313/2009 Z. z. o vinohradníctve a vinárstve , tlač 1527.)
Hlina, Alojz, poslanec NR SR (2012-09-26):
Vážená pani predsedníčka, len nakoniec a nakrátko. Predpokladám, že budete čeliť argumentácii, že to netreba otvárať, lebo sa pripravuje veľká novela, komplexná, včera sa o tom hovorilo bla bla bla, neviem, ako veľká. Myslím, že aj tu niekde bolo, že tá pripravovaná novela má nejakých 2 000 či koľko pripomienok. Viete, kým to všetko upracú, však kým to len natlačia, koľko to bude trvať, kým sa dohodnú lobisti, nelobisti, že čo s tým, viete, lebo smeti sú veľký biznis. Takže kým sa lobisti dohodnú, čo môže trvať dlho, tak pomôžeme bežným ľuďom a pomôžme im hneď. Čiže to je taký nejaký môj odkaz na záver. A dávam aj procedurálny návrh, aby sme o tomto návrhu zákona nehlasovali dnes o 17.00 hodine, ale zajtra o 17.00 hodine. Ďakujem pekne.
Varga, Ivan, poslanec NR SR (2012-11-29):
Tým sme vyčerpali hlasovanie o všetkých pozmeňujúcich návrhoch z rozpravy aj zo spoločnej správy, pán predseda, prosím, dajte hlasovať o postúpení návrhu do tretieho čítania.
Blanár, Juraj, podpredseda NR SR (2022-10-04):
Vyhlasujem rozpravu za uzavretú. Chce sa vyjadriť v záverečnom slove pán minister? Nech sa páči.
Dubovcová, Jana, poslankyňa NR SR (2011-02-11):
Ďalej navrhujem, pán predsedajúci, aby ste dali hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený vládny návrh zákona na prerokovanie Ústavnoprávnemu výboru Národnej rady Slovenskej republiky ako gestorskému výboru s tým, že vládny návrh zákona prerokuje v druhom čítaní ihneď.
Kollár, Boris, predseda NR SR (2022-09-21):
Prosím, prezentujme sa a hlasujeme. (Hlasovanie.) Prítomných 143 poslancov, za 135, proti 6, zdržal sa 1, nehlasoval 1. Konštatujem, že sme tento návrh schválili. Pani poslankyňa Drábiková, prosím, aby ste teraz uviedli hlasovanie v prvom čítaní o návrhu poslankyne Jany Žitňanskej na vydanie zákona, ktorým sa mení a dopĺňa zákon č. 5/2004 Z. z. o službách zamestnanosti, tlač 1149, bod 23 schváleného programu. Jedná sa o stále ten istý set pomoci. Nech sa páči, pani poslankyňa, máte slovo. (Hlasovanie o návrhu poslankyne Národnej rady Slovenskej republiky Jany Žitňanskej na vydanie zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov , tlač 1149.)
Hort, Milan, podpredseda NR SR (2010-10-12):
Vážený pán kolega, asi prvýkrát v histórii tohto parlamentu som zažil také obhajovanie korupcie, ktoré hraničilo až so stotožnením sa s korupciou. Povedali ste doslova, že čo aký boj proti korupcii, komu to už len zdvihne životnú úroveň. Naozaj to bolo prvýkrát v tomto parlamente a od bývalého predsedu parlamentu ma to dosť mrzí. Povedali ste, že máme na veľa vecí rozličné pohľady. Nechcel som byť osobný, ale ja som počúval v parlamente v minulosti o tom, že všetky tie desiatky miliárd, čo sa naliali do zdravotníctva navyše oproti tomu, čo sme tam vedeli dať my, že sa na to netreba vraj pýtať ani pána Valentoviča, ani pána Rašiho, ale vás. A mi to napadlo vtedy, keď som stretával v útrobách parlamentu tam, kde má prístup iba predseda a podpredsedovia, pána Širokého, dokonca mal prístup, mám pocit, s autom aj tam, kde nemal prístup Janko Slota. A to by som potreboval niekedy takú pokojnú odpoveď, že ako to s tým zdravotníctvom, kde tie peniaze nevieme vycítiť v žiadnej nemocnici, a boli to naozaj desiatky miliárd, je. Spomínali ste, že nás ľudia odmietli. Voľbami v roku 2010 ste získali dohromady na základe vašej tzv. sociálnej politiky 71 mandátov proti 79 tých, ktorí chceli predstavovať alternatívu. Koho tu ľudia odmietli? Pri všetkej tej sociálnej politike ste nie pri moci. Lebo takto ľudia vyhodnotili váš sociálny štát. Ešte dve poznámky. Od roku, myslím, 1990 nie sme Národné zhromaždenie, ale Národná rada a Ján Pavol II. vojde do histórie okrem svojej neskutočnej charizmy aj tým, že spolu s Reganom porazili komunizmus. Ďakujem.
Kollár, Boris, predseda NR SR (2022-06-29):
Ďakujem. S ďalšou faktickou pán poslanec Faič.
Puci, Róbert, poslanec NR SR (2016-03-23):
Sľubujem. (Potlesk.)
Laurenčík, Milan, podpredseda NR SR (2021-09-29):
Pani poslankyňa Anna Zemanová s faktickou poznámkou.
Pellegrini, Peter, predseda NR SR (2015-09-17):
Pán poslanec, chcete reagovať na faktické poznámky? Nie. Ďakujem. Ďalší v rozprave vystúpi pán poslanec Fronc. Nech sa páči, pán poslanec, máte slovo. Pripraví sa pán poslanec Vašečka.
Jurinová, Erika, podpredsedníčka NR SR (2015-02-11):
Ďakujem pekne, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto do rozpravy prihlásiť ústne. Do rozpravy sú prihlásení dvaja páni poslanci. Uzatváram možnosť prihlásiť sa a dávam slovo zároveň prvému prihlásenému. Nech sa páči, pán poslanec Zajac.
Figeľ, Ján, podpredseda NR SR (2012-11-06):
Ďakujem pekne. Nech sa páči zaujať miesto pre spravodajcov. Otváram týmto všeobecnú rozpravu. Písomná prihláška nebola žiadna. Teraz otváram teda možnosť ústne sa prihlásiť. Pán poslanec Gábor Gál ako jediný, dávam mu týmto slovo. Nech sa páči.
Laššáková, Jana, podpredsedníčka NR SR (2014-10-21):
Pani poslankyňa, naozaj je to nedôstojné, vystupujete kvalifikovane, páni poslanci vás nepočúvajú, tak neviem, či, či nespravíme krátku prestávku a budeme hlasovať. Asi áno. Takže vyhlasujem krátku prestávku do, trojminútovú, a budeme pokračovať. Máme jedno hlasovanie. (Trojminútová prestávka.) (Po prestávke.)
D. Jarjabek, poslanec: (2003-06-18):
Vy stále porovnávate vedenie Slovenského rozhlasu s vedením Slovenskej televízie a inštitúciu Slovenského rozhlasu s inštitúciou Slovenskej televízie. Opäť je to hlboké nedorozumenie, preto, lebo ten Slovenský rozhlas je dlhodobo z hľadiska mnohých riaditeľov a mnohých rád, ktoré v tom rozhlase sedeli od roku 1993, jednou konsolidovanou inštitúciou, nastavenou na istý model a nastavenou na určitú filozofiu silnej verejnoprávnej inštitúcie, na rozdiel od Slovenskej televízie, ktorá do dnešného dňa nebola nastavená nijakým spôsobom, resp. to nastavenie sa každé 3, poťažne 4 roky menilo, a vždy s príchodom nového riaditeľa prišla nová filozofia vedenia alebo teda existencie Slovenskej televízie. To je zásadný problém Slovenského rozhlasu a Slovenskej televízie, to sa nedá povedať jednoduchým spôsobom, aby sa urobila reforma po vzore Slovenskej televízie v Slovenskom rozhlase. Veď to je nezmysel. To je naozaj nezmysel a zničíte takýmto spôsobom všetko, čo ešte v Slovenskom rozhlase funguje, čo predstavuje v Slovenskom rozhlase penzum verejnej služby.
Mikloš, Ivan, podpredseda vlády a minister financií SR (2011-02-03):
Ďakujem pekne. Vážený pán podpredseda, vážené panie poslankyne, vážení páni poslanci, dovoľte mi, aby som z poverenia predsedníčky vlády Slovenskej republiky a podľa príslušných ustanovení rokovacieho poriadku Národnej rady Slovenskej republiky ospravedlnil z dnešnej hodiny otázok týchto neprítomných členov vlády: podpredseda vlády a minister dopravy, výstavby a regionálneho rozvoja Ján Figeľ je na zahraničnej pracovnej ceste v Izraeli, zastúpi ho minister hospodárstva Juraj Miškov, pani ministerka spravodlivosti Lucia Žitňanská je na pracovnej ceste mimo Bratislavy, zastúpi ju minister zahraničných vecí Mikuláš Dzurinda, pán minister školstva, vedy, výskumu a športu Eugen Jurzyca je na dlho plánovanom neodkladnom rokovaní, zastúpim ho ja, pán podpredseda vlády pre ľudské práva a menšiny Rudolf Chmel je na zahraničnej pracovnej ceste, ale nie sú naňho otázky, pán minister vnútra Daniel Lipšic je na pracovnej ceste mimo Bratislavy, nie sú naňho otázky a taktiež minister obrany Ľubomír Galko, ktorý je na zahraničnej pracovnej ceste, nemá otázky. Ďakujem pekne.
Zmajkovičová, Renáta, podpredsedníčka NR SR (2014-10-15):
S faktickými poznámkami dvaja poslanci. Uzatváram možnosť prihlásiť sa. Pán poslanec Kaník.
Bugár, Béla, podpredseda NR SR (2017-02-07):
Pán poslanec Galek, nech sa páči. (Výkriky v sále.) Páni poslanci, páni poslanci! (Hluk v sále.) Pán poslanec Baránik! Páni poslanci, rozdajte si to vonku! Pán poslanec Baránik, nech sa páči, aj vy, môžte ísť von a tam si môžete rozdať, aspoň to nebudeme ani počuť, ani vidieť. Pán poslanec Galek, prepáčte, máte slovo.
Grendel, Gábor, podpredseda NR SR (2020-11-04):
Pán poslanec Blaha, s faktickou poznámkou.
Matejička, Vladimír, poslanec NR SR (2012-09-28):
Ďakujem ešte raz za slovo. V rozprave nevystúpil žiaden poslanec. Pani predsedajúca, dajte, prosím, hlasovať o tom, že Národná rada Slovenskej republiky sa uzniesla v súlade so zákonom o rokovacom poriadku prerokovať predložený návrh zákona v druhom čítaní.
Žiga, Peter, podpredseda NR SR (2024-09-26):
Pán poslanec Dubovický.
Mezenská, Helena, poslankyňa NR SR (2015-10-07):
Pán predseda, dajte, prosím, hlasovať o postúpení zákona do druhého čítania.
Vašečka, Richard, poslanec NR SR (2020-04-24):
Ďakujem. Tak mám na to dve minúty. Tak skúsim tak stručne. Ďakujem za konštruktívne poznámky. Myslím, že to čosi naznačuje aj smerom k tomu, ako pracujeme na výbore pre školstvo. A chceme v tom aj pokračovať, ale aj v pléne v tejto oblasti školstva. Takže pôjdem rad za radom. Popri tých faktických pripomienkach mi prišlo, že by sme mohli v rámci výboru zriadiť aj komisiu pre šport, kde by mohli byť aj poslanci, ktorí sú mimo výboru a mohli by pracovať na tej téme, takáto možnosť je. Takže určite je tu veľký záujem, budeme to využívať, ten potenciál. Čo sa týka absolventov pedagogických fakúlt, ktorí, ktorí potom nepracujú v odbore školstva, tak práve aj toto bolo spomenuté v programovom vyhlásení vlády, že treba prihliadať na výber, na prípravu, formáciu, ale aj potom pracovné prostredie a odmeňovanie týchto absolventov, týchto učiteľov. A to je teda tiež jeden z prostriedkov, ako ich udržať a využiť ich potenciál, ich vzdelanie. Čo sa týka učebníc, samozrejme, bude potrebné, aby sa v tomto vytvoril nejaký systém, poriadok. Budú, budú určite komisie, ktoré toto budú schvaľovať aj z hľadiska obsahov, aj z hľadiska financií. Určite budem mať ambíciu na tento proces, nejak na ňom participovať a mať tam ľudí, ktorí budú vedieť pomôcť v tomto. Čo sa týka maturít, nie, nepovedal som, že som rád, že to takto dopadne. Aj ja som učiteľ, aj ja som skúšal dlhé roky na maturitách. Povedal som, že študenti sú radi. Je to alternatíva. To znamená, naozaj, kto chce maturovať, môže maturovať, nie je to, nie je to, je to troška dezinformované, že by nemohli byť maturity, ale sa ponúka tá možnosť toho váženého priemeru. Samozrejme, je to krízová situácia, nie je to normálna situácia. Určite by som nebol rád, keby sa to takto nahrádzalo pravidelne, aj keď študenti by asi možno boli. Čo sa týka porovnávania dôvery v Boha a vlády, práve naopak. Ja som povedal, že tejto vláde, žiadnej inej nemôžme dôverovať tak ako Bohu, preto je to iba taká určitá ľudská relatívna dôvera. A viac už nestihnem. Ďakujem.
Šeliga, Juraj, podpredseda NR SR (2020-11-25):
Ďakujem pekne, pán poslanec. Otváram rozpravu, do ktorej som nedostal žiadnu písomnú prihlášku. Pýtam sa, kto sa chce prihlásiť ústne. Pán poslanec Šudík, vy ste tam predtým svietili, nechcete sa už? (Reakcia z pléna.) Len v rozprave môže byť faktická. Dobre, takže dvaja páni poslanci. Uzatváram možnosť. Zároveň v zmysle rokovacieho poriadku požiadal o slovo pán minister životného prostredia Ján Budaj. Nech sa páči, pán minister, máte slovo.
Hrnčiar, Andrej, podpredseda NR SR (2018-06-12):
Otváram všeobecnú rozpravu. Do rozpravy som dostal 2 písomné prihlášky, za poslanecký klub SaS pani poslankyňa Zemanová, potom je ďalším prihláseným pán poslanec Martin Fecko. Nech sa páči, pán spravodajca, máte slovo.
Hudák, Vazil, minister hospodárstva SR (2015-11-11):
K samotnému pozmeňujúcemu návrhu, ktorý predniesol pán predseda Pellegrini, chcem povedať, že s ním, samozrejme, súhlasím a som rád, že je tu súhlas naprieč parlamentom. K dvom otázkam, ktoré tu zazneli zo strany poslankyne Mezenskej a od pána poslanca Hraška ohľadom Fondu národného majetku a ukončenia jeho činnosti. Samozrejme, čo sa týka rozpočtu, sú tie otázky viac-menej prepojené, bola otázka pána poslanca Hraška, ako budeme spravovať v rámci ministerstva hospodárstva také záležitosti ako napríklad BAT-ku a iné problémové veci, ktoré v rámci FNM existujú, na to naozaj budeme potrebovať dodatočné kapacity. My už teraz v rámci ministerstva hospodárstva, ako viete, spravujeme štátne podiely v rámci SPP, v rámci Slovenských elektrární a tak ďalej. Takže tá skúsenosť tam je, ale budeme potrebovať ďalšie dodatočné ľudské kapacity aj právne služby a tak ďalej, ktoré budú potrebné na toto ďalšie zaťaženie pre ministerstvo. S tým súvisí, samozrejme, aj to, že musíme a museli sme do rozpočtu dať náklady, ktoré sú spojené s týmito kapacitami, ktoré musíme zabezpečiť pre ministerstvo hospodárstva. A čo je dôležité, myslím, pre občanov a pre verejné financie, to je, že tie celkové náklady budú znížené o vyše 20 % ročne oproti terajším nákladom, počet zamestnancov bude o polovicu nižší a bude sa šetriť na tých priestoroch a tak ďalej. Takže celkovo je tam významná úspora pre verejné financie oproti tomu, ako je to teraz . Ďakujem za pozornosť.
Glváč, Martin, podpredseda NR SR (2017-06-20):
Ďakujem. S faktickými poznámkami piati poslanci. Ukončujem možnosť prihlásiť sa. Pani poslankyňa Grausová prvá. Nech sa páči.
Jurinová, Erika, podpredsedníčka NR SR (2012-09-12):
Ďakujem. Nech sa páči, pán poslanec Beblavý.
Fico, Robert, poslanec NR SR (2022-05-03):
Ďakujem, pán podpredseda. Pán poslanec Richter, spomínal si vo svojom vystúpení okrem iného aj už pravdepodobne celému Slovensku známu Počiatkovu vilu, ktorá je stále vo vlastníctve bývalého ministra financií Jána Počiatka. Chcem ale postaviť niekoľko otázok, keďže dnes tu sedí hlavne pán profesor Baránik, doktor vied, člen korešpondent Slovenskej akadémie vied, tak tie otázky podľa mňa sú úplne na mieste. Chcem sa spýtať, kto z poslancov Národnej rady Slovenskej republiky za SMER – sociálna demokracia si kúpil v Austrálii ranč? Kto z poslancov strany SMER – sociálna demokracia oznamuje, že na tomto ranči si ide postaviť luxusnú nehnuteľnosť? Kto z poslancov strany SMER – sociálna demokracia urobil zo svojej dcéry expertku na energetické právo? Také právo ani neexistuje. Spísal s ňou zmluvu, naložil ju do lietadla a týždeň ju kŕmil a prebytovával v Dubaji, samozrejme za štátne peniaze. Kto z poslancov strany SMER – sociálna demokracia sa stretával na súkromných raňajkách s pánom Kočnerom a riešil okrem iného také závažné veci, ako napríklad voľbu generálneho prokurátora? Kto z poslancov za stranu SMER – sociálna demokracia po tom, čo sa dostal k funkcii, ako to bol pán Sulík, keď sa dostal do tej odpadovej firmy v Bratislave, tak prvé, čo urobil, tak ukradol pozemok? Pán profesor Baránik, my sme neviniatka v porovnaní s tým, čo máte na čele vašej strany. Ale je pravda (reakcie z pléna), jednoducho, raz vyjde, prepáčte, reagujem teraz... (Prerušenie vystúpenia predsedajúcim.)
Remišová, Veronika, poslankyňa NR SR (2018-10-23):
... a my rokujeme o najdôležitejšom zákone. Nech sa páči, môžte mi ho zobrať, keď chcete. Ale hovorím, z toho, čo vy tu robíte, je zrejmé, akú hodnotu má pre vás ústava, akú hodnotu má pre vás ústavný zákon.
Vons, Peter, poslanec NR SR (2023-03-15):
Pán predseda, dajte, prosím, hlasovať o prezidentkou vrátenom zákone ako celku.
P. Paška, predseda NR SR: (2007-11-27):
(Hlasovanie.) 138 prítomných, 103 za, 1 proti, 34 sa zdržalo. Konštatujem, že sme postúpili návrh zákona do tretieho čítania . Otváram rozpravu v treťom čítaní a pýtam sa, či sa chce niekto prihlásiť. Nie. Vyhlasujem rozpravu za skončenú. A budeme hlasovať, pani spravodajkyňa.
Kočiš, Eduard, poslanec NR SR (2022-05-25):
Veľmi pekne ďakujem za slovo, pán predsedajúci. Pán kolega Takáč, ja chcem zareagovať iba na dve veci, ktoré ma zaujali v tvojej rozprave. Aj Patrick Linhart to teraz spomínal, čiže ak sa bavíme o potravinách, ktoré majú dátum minimálnej trvanlivosti a potraviny, ktoré majú dátum minimálnej spotreby, tak ja súhlasím úplne s tým, aby aj keď to možno legislatíva Európskej únie pripúšťa, aby sa aj potraviny po minimálnom dátume trvanlivosti predávali za zostatkovú cenu alebo o cenu, ktorá je o 50 % nižšia ako je oproti klasickej potravine, tak skôr by som sa prikláňal k tomu čo už platí teraz. To znamená, že aj potraviny po minimálnom, minimálnej dobe trvanlivosti, aj potraviny po minimálnej dobe spotreby, hoci sú stále bezpečné, keď sa bavíme o potravinách ako je ryža, cestoviny alebo strukoviny, tak aby tieto potraviny naozaj tak ako to doteraz dostávala od mnohých obchodných reťazcov, ale aj menších obchodov Potravinová banka Slovenska, ktorá to naozaj veľmi rozumne, môžem povedať, distribuovala do rôznych charitatívnych organizácií, ktoré potom to posúvali ďalej. Či to posúvali zariadeniam ako sú domovy sociálnych služieb alebo nízkoprahové centrá, alebo nocľahárne, alebo zariadenia, ktoré majú výlučne starostlivosť, alebo vývarovne, kde sa tieto potraviny varili, či už pre bezdomovcov, alebo pre ľudí bez domova. Tak tento spôsob by mohol ostať úplne zachovaný, pretože je funkčný. Jednak s týmito potravinami sa neplytvá a tieto potraviny sa naozaj použijú tak, ako by sa každá správna potravina mala použiť, to znamená na konzum. Nebudeme z nej robiť nejaké prírodné hnojivo a podobné hlúposti, ako to niektorí ľudia tvrdia. Ale naozaj potravina, ktorá je konzumovateľná, je bezpečná a stále je možné ju využiť ako potravinu pre ľudskú spotrebu. Takáto potravina by mala naozaj plniť svoj účel. Ďakujem pekne.
Grendel, Gábor, podpredseda NR SR (2022-05-04):
Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť z kolegov ústne. Pán poslanec Miroslav Urban ako jediný. Končím možnosť prihlásiť sa ústne do rozpravy. Stihneme to, pán poslanec, alebo prerušíme? (Reakcia z pléna.) Potom, v poriadku. Takže prerušujem schôdzu do 11.03 h., kedy budeme pokračovať hlasovaním. (Prestávka.) (Zaznievanie gongu.)
M. Hort, podpredseda NR SR: (2007-12-07):
vládnom návrhu zákona, ktorým sa mení a dopĺňa zákon č. 57/1998 Z. z. o Železničnej polícii v znení neskorších predpisov a o zmene a doplnení niektorých zákonov . Tento vládny návrh zákona ste dostali ako tlač 486. Návrh na jeho pridelenie na prerokovanie výborom máte v rozhodnutí č. 482. Prosím teraz pána ministra Vážneho, ktorý pravdepodobne bude zastupovať pána ministra Jahnátka, aha, pardon, prepáč, pán minister, takže to je ešte zákon, ktorý patrí pánovi ministrovi Vážnemu, aby sa ujal slova  ako  navrhovateľ. Nech  sa   páči.  Opravujem, je to zákon č. 57/1998. Ďakujem pekne.
V. Veteška, podpredseda NR SR: (2004-09-08):
J. Miklušičák, poslanec: Vážený pán predsedajúci, vážené panie poslankyne, vážení páni poslanci, Ústavnoprávny výbor Národnej rady Slovenskej republiky uznesením z 24. augusta 2004 ma určil za spravodajcu k návrhu zákona poslanca Národnej rady Slovenskej republiky Róberta Madeja na vydanie zákona, ktorým sa mení a dopĺňa zákon č. 140/1961 Zb. Trestný zákon v znení neskorších predpisov a o zmene a doplnení niektorých zákonov, tlač 806, pána poslanca Abelovského. Keďže nie je prítomný na rokovaní schôdze, prosím, dovoľte mi, aby som ho zastúpil. Návrh zákona obsahuje z formálnoprávnej stránky všetky náležitosti uvedené v § 67 a v § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu je zrejmý účel navrhovanej úpravy. Dôvodová správa uvádza, že návrh zákona je v súlade s Ústavou Slovenskej republiky. Z dôvodovej správy ďalej vyplýva, že návrh zákona bude mať pozitívny dopad na štátny rozpočet, nakoľko navrhovaná právna úprava zvýši vymožiteľnosť výživného priznávaného podľa zákona č. 452/2004 Z. z. o náhradnom výživnom najmenej o 10 percent. Úspora finančných prostriedkov by mala z tohto dôvodu dosahovať najmenej 2 106 miliónov korún. Navrhovaný právny predpis nebude mať dopad na rozpočty obcí a na rozpočty vyšších územných celkov, tiež bezprostredný vplyv na zamestnanosť a tvorbu pracovných miest. Osobitná časť dôvodovej správy obsahuje odôvodnenie jednotlivých ustanovení navrhovaného zákona. Problematika návrhu zákona podľa článku 70 Európskej dohody o pridružení nepatrí medzi prioritné oblasti acquis communautaire aproximácie práva a Partnerstva pre vstup, Bielej knihy a skríningu. Nie je upravená v práve Európskych spoločenstiev ani v práve Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla, že podľa § 73 ods. 3 písm. c) rokovacieho poriadku odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 817 z 9. augusta 2004 podľa § 74 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre sociálne veci a bývanie a Výbor Národnej rady Slovenskej republiky pre ľudské práva, národnosti a postavenie žien. Za gestorský výbor navrhujem Ústavnoprávny výbor Národnej rady Slovenskej republiky. Odporúčam, aby výbory predmetný návrh zákona prerokovali v druhom čítaní do 32 dní a v gestorskom výbore do 34 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, otvorte rozpravu.
Laššáková, Jana, podpredsedníčka NR SR (2012-09-27):
V poradí tretiu otázku položil pán poslanec Zsolt Simon podpredsedovi vlády a ministrovi financií Slovenskej republiky Petrovi Kažimírovi, ktorého zastupuje pán minister dopravy, a otázka znie: „Vážený pán minister, zákaz predaja liehoviny s obsahom alkoholu viac ako 20 percent vyrobeného v Českej republike sa týka nielen obchodov, ale aj reštaurácií, barov či pohostinstiev. Ako je zabezpečené vrátenie spotrebnej dane z alkoholu, ak Slovenská republika bude trvať na vrátení takéhoto alkoholu späť do Českej republiky?“ Nech sa páči, pán minister, o odpoveď, ako aj o oznámenie ukončenia odpovede.
Petrák, Ľubomír, poslanec NR SR (2015-05-28):
Ďakujem pekne za slovo. Vážený pán kolega Mamojka, chcem povedať, že práve ste vo svojom vystúpení jasne preukázali, že kvalita vystúpenia nezávisí od jeho dĺžky, ale závisí od toho, čo poviete. A to dávam do pozornosti niektorým diskutujúcim v tejto sále. Ja by som chcel zareagovať na veci, na ktoré ste upozorňovali aj vy, a to je otázka legitímnej možnosti odstúpenia od zmluvy. A tu sa vrátim k tej politickej zodpovednosti a pýtam sa, ak právo predpokladá úplne legitímne možnosti odstúpenia od zmluvy, prečo sa jeden zo zmluvných partnerov vzdáva tohto práva. A politicky odpovedám na túto otázku. Podpíšem zmluvu o náhrade škody v prípade odstúpenia od zmluvy, politicky hovorím, pretože predpokladám, že k takémuto kroku môže dôjsť, predpokladám, že sú tam nejaké zádrhele, a na základe tohto sa tohto práva vzdávam. A toto, o tomto hovorím, že je politická zodpovednosť predchádzajúcej vládnej garnitúry Mikuláša Dzurindu. Ďakujem.
Puci, Róbert, poslanec NR SR (2013-10-15):
Ďakujem pekne. Vážený pán predsedajúci, vážený pán minister, kolegyne, kolegovia. Výbor Národnej rady Slovenskej republiky pre pôdohospodárstvo a životné prostredie svojím uznesením č. 185 z 8. októbra 2013 ma určil za spravodajcu k vládnemu návrhu zákona, ktorým sa mení a dopĺňa zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel a zaradil ho v súlade s § 72 ods. 2 rokovacieho poriadku na rokovanie dnešnej 25. schôdze Národnej rady Slovenskej republiky. Konštatujem, že uvedený návrh spĺňa po formálno-právnej stránke všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia poslaneckého (pozn. red.: správne znenie je „vládneho“) návrhu zákona je zrejmý účel navrhovanej úpravy. Všeobecná časť dôvodovej správy obsahuje všetky zákonom požadované informácie. Osobitná časť dôvodovej správy obsahuje odôvodnenie jednotlivých ustanovení. Problematika vládneho návrhu zákona je upravená v práve Európskej únie, nie je obsiahnutá v judikatúre Súdneho dvora Európskej únie. Vychádzajúc z oprávnení, ktoré pre mňa, ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 27. septembra 2013 č. 691 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre pôdohospodárstvo a životné prostredie a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre pôdohospodárstvo a životné prostredie. Odporúčam, aby určené výbory predmetný vládny návrh zákona prerokovali v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky po prvom čítaní. Pán predsedajúci, skončil som, otvorte, prosím, rozpravu.
Viskupič, Marián, poslanec NR SR (2022-05-25):
Ďakujem pekne za slovo, pán predseda. Zápisnica o výsledku tajného hlasovania o návrhu na odvolanie predsedu Zahraničného výboru Národnej rady Slovenskej republiky, ktoré sa konalo dňa 25. mája 2022. Na tajné hlasovanie o návrhu na odvolanie predsedu Zahraničného výboru Národnej rady Slovenskej republiky bolo vydaných a poslanci si osobne prevzali 129 hlasovacích lístkov, teda na odvolaní bolo prítomných 129 poslancov. Po vykonaní tajného hlasovania overovatelia Národnej rady spočítali hlasy a zistili, že v tajnom hlasovaní o návrhu na odvolanie predsedu Zahraničného výboru Národnej rady Slovenskej republiky všetci poslanci odovzdali hlasovacie lístky. Zo 129 odovzdaných hlasovacích lístkov bol 1 neplatný. Zo 128 platných hlasovacích lístkov overovatelia zistili, že o návrhu na odvolanie Mariána Kéryho z funkcie predsedu Zahraničného výboru Národnej rady Slovenskej republiky hlasovalo za 19 poslancov, proti 54 poslancov, zdržalo sa 55 poslancov. Na odvolanie predsedu výboru Národnej rady Slovenskej republiky je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní nebol Marián Kéry odvolaný z funkcie predsedu Zahraničného výboru Národnej rady Slovenskej republiky. Overovatelia ma zároveň poverili oznámiť výsledok hlasovania Národnej rade Slovenskej republiky. Ďakujem pekne, pán predseda, skončil som.
I. Mikloš, poslanec: (2009-09-16):
Vážený pán minister, podľa mojich informácií zaplatilo ministerstvo financií v roku 2008 právnej kancelárii Rowan Legal takmer 200 mil. korún za zastupovanie v dvoch arbitrážnych sporoch. K vzťahu ministerstva financií a právnej kancelárie Rowan Legal mám nasledovné otázky: 1. Na základe akých kritérií bola vybraná právnická kancelária Rowan Legal? 2. Aké ja výška žalovanej čiastky sporov, v ktorých zastupuje ministerstvo financií táto právnická kancelária a čo je predmetom a podstatou týchto sporov? 3. Aké sú finančné podmienky zmluvy medzi ministerstvom financií a touto právnou kanceláriou? Je odmena viazaná na vykazované hodiny a úkony alebo je viazaná na success fee? 4. Koľko peňazí vyplatilo ministerstvo financií právnej kancelárie Rowan Legal v roku 2008 a koľko k 31. 8. 2009? 5. V štátnom rozpočte neboli na právne spory tieto finančné prostriedky vyčlenené. Na aké účely boli pôvodne tieto zdroje v rozpočte alokované? 6. Začo boli tieto peniaze konkrétne vyplatené, teda koľko hodín odpracovali pre ministerstvo financií právnici tejto právnej kancelárie? Aké právne úkony urobili a koľko si za ne konkrétne fakturovali? Ďakujem za odpoveď.
Pelegrini, Peter, poslanec NR SR (2011-09-14):
Ďakujem veľmi pekne. Pán poslanec Raši, ja práveže súhlasím s vami, že ste okrem daňového úradu otvorili aj ďalšie oblasti, ako zdravotníctvo a narábanie efektívne s verejnými prostriedkami, pretože za to všetko je zodpovedná predsedníčka vlády v konečnom dôsledku. A ja veľmi krátky budem tentokrát a ja len dám takú otázku aj vám, aj nám všetkým, či vôbec môže efektívne a transparentne s verejnými prostriedkami narábať subjekt, ktorému ukradnú 18 mil. korún a niekoľko rokov to ani nezbadá. A, žiaľ, podpredsedníčkou takéhoto subjektu je naša pani premiérka. Ďakujem.
Svrček, Miloš, poslanec NR SR (2021-10-20):
Ďakujem za slovo, pán predsedajúci. Z dôvodu precizovania tohto vládneho návrhu zákona predkladám nasledovný pozmeňujúci a doplňujúci návrh. Ide o pozmeňujúci a doplňujúci návrh poslanca Národnej rady Slovenskej republiky Miloša Svrčeka a poslanca Národnej rady Slovenskej republiky Petra Vonsa k vládnemu návrhu zákona, ktorým sa mení a dopĺňa zákon č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 625). Návrh zákona, ktorým sa mení a dopĺňa zákon č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, sa mení a dopĺňa takto: 1. V čl. III sa za bod 1 vkladá nový bod 2, ktorý znie: 2. V § 143h sa za... sa slová „1. marca 2022“, nahrádzajú slovami „1. januára 2023“ a slová „28. februára 2022“ sa nahrádzajú slovami „31. decembra 2022“. Nasledujúci bod sa prečísluje. 2. Za čl. 4 sa vkladá nový článok 5, ktorý znie: Čl. 5 Zákon č. 128/2021 Z. z., ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, sa mení takto: V čl. 4 sa slová „1. marca 2022“ nahrádzajú slovami „1. januára 2023“. Nasledujúci článok sa prečísluje. Ďakujem pekne, za mňa všetko.
Figeľ, Ján, podpredseda NR SR (2012-09-13):
S ďalšou faktickou poznámkou pán poslanec Kuffa, nech sa páči.
P. Hrušovský, predseda NR SR: (2004-03-05):
I. Henzélyová, poslankyňa: Ďakujem za slovo. Pani kolegyňa, zrejme nemáte informácie o tom, ako sme robili kandidátku do Európskeho parlamentu a prečo je Jozef Heriban jednotka na tejto kandidátke. Ohradzujem sa voči tvrdeniam voči našej strane, že si nevieme urobiť poriadok. To isté by sme mohli hovoriť o mnohých stranách na našej politickej scéne. Zavedenie kvót je jedno z dočasných opatrení, ktoré pomôže dostať sa ženám do politiky. Nevenovala som sa svojmu osobnému príkladu, na ktorom som mohla ukázať, aké je ťažké - a vy to dobre viete -, prebiť sa skutočne do vedúcich pozícií politických strán. Tým ženám, skutočne, či sa budete smiať, alebo nie, potrebujeme, ženy potrebujú pomoc aj zavedením, napríklad, týchto dočasných mechanizmov. Ďakujem. J. Heriban, poslanec: Iveta, potrebujem iné okuliare, môžeš mi priniesť? (Hlasy v rokovacej sále.) Vážený pán predsedajúci...